Herzog & de Meuron
Herzog & de Meuron isch e Schwizer Archidekduurbüro, wo 1978 vo de Archidekte Jacques Herzog (* 19. April 1950 z Baasel) und Pierre de Meuron (* 8. Mai 1950 z Baasel) gründet worde isch.

Überblick 

1975 häi dr Herzog und de Meuron bäidi iir Archidekduurdiplom an dr ETH Züüri bechoo. Drei Joor spööter häi si z Baasel an dr Rhiischanze 6 en Archidekduurbüro ufdoo. S Undernääme het hüte Bransche z London, Hamburg, Madrid, Nöi York und Hongkong und het 420 Mitarbäiter. Partner im Büro Herzog & de Meuron si dr Harry Gugger (* 1956) und d Christine Binswanger (* 1964) und sit 2003 au dr Robert Hösl (* 1965), Ascan Mergenthaler (* 1969) und fünf witeri Archidekde. De Meuron und Herzog gäbe bäidi Underricht an dr ETH Züüri und an dr Harvard University.

Herzog & de Meuron si mit em Brojekt für d Tate Modern z London internazionaal bekannt worde. S Büro het die bäide Stadion St. Jakob-Park z Baasel und Allianz Arena z Münche entworfe. Für die Olympische Spiil 2008 häi si s Nazionaalstadion z Peking blaant und baut und si si verantwortlig für d Saaga um d Hamburger Elbfilharmonii.

Bauwärk

Litratuur 
 Herzog & de Meuron: Das Gesamtwerk, in vier Bänden, Birkhäuser Verlag
 Band 1: ISBN 978-3-7643-5616-3
 Band 2: ISBN 978-3-7643-7365-8
 Band 3: ISBN 978-3-7643-7112-8
 Band 4. ISBN 978-3-7643-8639-9
 Herzog & de Meuron: Naturgeschichte, 2005 ISBN 978-3-03778-050-3
 Herzog & de Meuron: Die Schweiz. Ein städtebauliches Porträt, 3 Bänd, 2006 ISBN 978-3-7643-7282-8

Weblingg 

 Website vo Herzog & de Meuron
 
 Herzog & de Meuron Fotigalerii
 „Herzog & de Meuron Pritzker Architecture Prize Laureates“
 Eintrag von Herzog & de Meuron in nextroom.at
 Foto Bild Galerie: Herzog & de Meuron
 Interview mit Jacques Herzog (englisch)

Fuessnoote 

Archidektduurbüro
Undernääme z Basel
Pritzker-Prysträger